L'apartament de Romain és un lloc molt agradable si fas una escapada sola o en parella a Paris. La situació és genial -té a prop metro, bus, restaurants, botigues, etc.- i es pot anar caminant a molts llocs. No us perdeu el mercat de Belleville del divendres pel matí, per exemple!
L'apartament és petit, però suficient per passar-hi uns dies. Tot és pràctic i funciona bé (el llit és còmode, hi ha una bona dutxa amb aigua calenta a pressió, cuina amb estris i nevera, etc.), però no us espereu luxes (els endolls són vells, i l'aspecte general és una mica atrotinat).
Cal tenir en compte també que s'han de pujar 5 pisos -no hi ha ascensor, com sovint passa a Paris-, però es pugen sense problemes.
El barri és molt animat tant de dia com de nit, però el pis és molt tranquil, de manera que el descans és garantit.
La comunicació amb Romain -i Zak- va ser sempre molt cordial i varen estar pendents de nosaltres en tot moment. Hi tornaria a anar!